Evangelia által biztosított szálláshely egy kifogástalan, tiszta, nagyon tágas, minden felszereléssel ellátott luxusapartman.

A nappali hatalmas, az apartmanban 5 terasz (köztük egy igen tágas) és 2 fürdőszoba van.
Az apartman a két lakást magába foglaló ház első emeletén található, egy kellemes citrusliget peremén. A nagy belvárosszéli parkolók 1,3 km-re, a város szíve 2 km-re található, így a ház elsősorban a bérelt járművel rendelkezőknek ajánlott.

Az ingatlanból szép kilátás nyílik a hegyekre és a gyümölcsligetekre, amik nagyon békések és csendesek, egészen 03:15-ig, amikor is megszólal az első kakas… aztán a második, a nyolcadik, stb. A kakasok és a kutyák viszont a zöldövezeti környék részei, cserébe viszont a forgalmat és a turisták zajongását nem lehet hallani, ráadásul kifejezetten előnyben van, aki szeret hajnalban kelni, nagyokat túrázni és a napfelkeltét – például egy hegy tetejéről – szemlélni.

A házi gazda nagyon kedves, mindent elmagyaráz, bármiben segít és még a korai beköltözést is lehetővé tette! Sajnos az ajándék bort már nem tudtuk elfogyasztani. Nagyon jól éreztük magunkat a szálláshelyen, köszönjük a vendéglátást!